На основу Закона о стечају („Сл. гласник РС“ бр. 104/09,..., 95/18) и Националног стандарда о подацима које треба да садржи план реорганизације - Националног стандарда број 6 („Сл. гласник РС“ бр. 62/18), стечајни управник стечајног дужника,


Стечајна маса ГП „GEMAX“ доо Београд - у стечају
ул. Немањина бр. 3, Београд



ОБЈАВЉУЈЕ

ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности 


Предмет процене јесте:
- процена вредности имовине стечајног дужника НОВИ РАСАДНИЦИ доо Београд - у стечају у сврху испуњавања услова ради уређења поднетог плана реорганизације након отварања стечајног поступка над стечајним дужником НОВИ РАСАДНИЦИ доо Београд - у стечају, Рајка Митића 5, матични број: 07011849, ПИБ: 100220485, у складу са Националним стандардима за управљање стечајном масом;
- процена новчаног износа намирења које би се остварило спровођењем банкротства и спровођењем реорганизације за сваку од класа поверилаца посебно за стечајног дужника НОВИ РАСАДНИЦИ доо Београд - у стечају, у складу са Националним стандардима за управљање стечајном масом;

Сврха процене јесте израда извештаја о процени тржишне вредности имовине стечајног дужника (билансне активе), за потребе уређења поднетог плана реорганизације у поступку стечаја који се спроводи над стечајним дужником НОВИ РАСАДНИЦИ доо Београд - у стечају; као и извештаја о процени новчаног износа намирења које би се остварило спровођењем банкротства и спровођењем реорганизације за сваку од класа поверилаца посебно за стечајног дужника НОВИ РАСАДНИЦИ доо Београд - у стечају, у складу са Националним стандардима за управљање стечајном масом, за потребе наручиоца.

Метод процене: Проценитељ ће процену извршити у складу са одредбама Закона о проценитељима вредности непокретности, Закона о стечају, Националним стандардом 6 о подацима које треба да садржи план реорганизације, Међународним рачуноводственим стандардима и Међународним стандардима финансијског извештавања и осталим релевантним прописима. Понуђачи су дужни да опишу методе које намеравају да користе у својој процени. Поред лиценцираног проценитеља непокретности извештај мора бити поднет и од стране судског вештака одговарајуће струке (економско-финансијске и машинске или технолошке).
 
Задатак проценитеља у чијем тиму мора бити и судски вештак: - Израда извештаја о процени тржишне вредности имовине субјекта реорганизације НОВИ РАСАДНИЦИ доо Београд - у стечају; као и израда извештаја о процени новчаног износа намирења које би се остварило спровођењем банкротства и спровођењем реорганизације за сваку од класа поверилаца посебно за стечајног дужника НОВИ РАСАДНИЦИ доо Београд - у стечају, а све за потребе наручиоца и предлагача плана реорганизације: Стечајна маса ГП „GEMAX“ доо Београд - у стечају.

Рок за извршење посла: - рок за извршење посла ће бити један од параметара за одабир најповољнијег понуђача.

Извештај о процени: - извештај о процени мора бити сачињен у складу са важећим Националним стандардом за процену вредности Правилника o Нaциoнaлним стaндaрдимa, кoдeксу eтикe и прaвилимa прoфeсиoнaлнoг пoнaшaњa лицeнцирaнoг прoцeнитeљa ("Сл. гласник РС", бр. 37/23), као и на основу регулаторног оквира за поступање сталних судских вештака.

На избор понуђача, осим финансијске понуде, узима се у обзир и стручност, референце и други елементи понуде који су од значаја за вршење процене.

Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује лиценцу овлашћеног проценитеља, цену исказану у динарима са и без обрачунатог ПДВ-а, рок израде процене вредности, као и референце за извршене процене вредности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, као и интегрални текст позива са свим предвиђеним условима, путем електронске адресе: gemax.stecaj@gmail.com 

Понуде за вршење услуга процене могу се предати најкасније до 12.01.2024. године до 16:00 часова на адресу: Стечајна маса ГП „GEMAX“ доо Београд - у стечају, Немањина 3, Београд или у електронској форми на e-mail адресу: gemax.stecaj@gmail.com

Напомена: Само понуде достављене од стране проценитеља са лиценцом у чијем тиму ће бити и судски вештак економско-финансијске и машинске или технолошке ће се узети у разматрање.

Овлашћено лице: стечајни управник Зоран Каличанин, 011/664-10-16, e-mail:  gemax.stecaj@gmail.com
 
